În drum spre stadionul unde Rapid Bucureşti a jucat împotriva Turris Turnu Măgurele, fanii rapidişti au scos din metrou, au lovit și au scuipat un tânăr asiatic, de teama coronavirusului.

Rapidiştii au observat un tânăr asiatic, pe care l-au acuzat că este responsabil de răspândirea noului coronavirus, potrivit Mediafax.

Se pare că ultraşii l-au lovit, l-au împins şi l-au scuipat pe tânăr şi, ulterior, l-au dat jos din mijlocul de transport.

„L-au bruscat, l-au împins, iar unii l-au şi scuipat înainte să-l dea jos din metrou. Era un tânăr cu origini asiatice, care a fost dat afară din metrou la staţia Aurel Vlaicu”, a povestit un martor.

Partida dintre Rapid Bucureşti şi Turris Turnu Măgurele s-a încheiat, marți, cu scorul de 0-0.

Editor web: C.T.